Temeljem članka 13. Zakona o principima lokalne samouprave u Federaciji Bosne i Hercegovine /''Službene novine Federacije BiH'', broj:49/06/, članka 23. Statuta Općine Žepče /''Službeni glasnik Općine Žepče'', broj: 4/09/, Općinsko vijeće općine Žepče na svojoj 36.sjednici od 25.06.2020.godine donijelo je

O D L U K U

o javnim priznanjima Općine Žepče

I OPĆE ODREDBE

Članak 1.

Ovom Odlukom ustanovljavaju se javna priznanja Općine Žepče, utvrđuje njihov izgled, uvjeti i način njihove dodjele, tijela za provođenje postupka i dodjelu javnih priznanja.

Članak 2.

Radi odavanja javnog priznanja za iznimna postignuća, uspjehe i doprinos od osobitog značaja za razvitak i ugled općine Žepče, a naročito za uspjehe iz područja gospodarstva, znanosti, kulture i tehničke kulture, odgoja i obrazovanja, sporta, zdravstva i socijalne skrbi, zaštite okoliša, turizma i drugih javnih djelatnosti od značaja za općinu Žepče, dodjeljuju se javna priznanja.

U jednoj kalendarskoj godini može se dodijeliti samo jedno javno priznanje istoj fizičkoj ili pravnoj osobi.

Javno priznanje se dodjeljuje fizičkoj osobi za života.

II VRSTE JAVNIH PRIZNANJA I UVJETI ZA NJIHOVU DODJELU

Članak 3.

Javna priznanja općine Žepče su:

1. Plaketa općine Žepče

2. Počasni građanin općine Žepče

3. Zahvalnica općine Žepče

4. Pohvalnica općine Žepče.

1.Plaketa općine Žepče

Članak 4.

„Plaketa Općine Žepče“ se dodjeljuje građanima, udrugama građana, ustanovama, mjesnim zajednicama, gospodarskim društvima i drugim pravnim subjektima, a povodom njihovih jubileja, za uspjehe u poslovanju, za zasluge za razvitak općine, za unapređenje kvalitete življenja, te za afirmiranje i jačanje ugleda općine u zemlji i svijetu.

U jednoj kalendarskoj godini dodjeljuju se najviše tri javna priznanja iz st. 1. i to u pravilu:

-gospodarskim društvima, jedna

-ostalim društvima ili ustanovama, jedna

-pojedincu iz bilo koje oblasti, jedna

Javno priznanje „Plaketa općine Žepče“ se dodjeljuje u vidu diplome uz reljefni grb općine Žepče.

„Plaketa općine Žepče“ se može izuzetno dodijeliti pojedincima i posmrtno, maksimalno jedna, nakon što proteknu tri (3) godine od smrti pojedinca kojeg se želi predložiti za javno priznanje.

Javna priznanja dodijeljena posmrtno ne ulaze u broj priznanja koja se mogu dodijeliti prema stavku 2. ovog članka.

2.Počasni građanin općine Žepče

Članak 5.

„Počasnim građaninom općine Žepče“ može biti proglašena fizička osoba, državljanin Bosne i Hercegovine ili strani državljanin koji je posebno zaslužan za afirmiranje vrijednosti demokratskog društva, povijesnih događaja i tradicije Bosne i Hercegovine, položaja i ugleda Žepča i njegovih odnosa sa drugim gradovima i općinama u zemlji i inozemstvu, te razvoja općine Žepče.

„Počasnim građaninom općine Žepče“ ne može biti proglašena osoba koja ima prebivalište na području općine.

Godišnje se može u pravilu, ovo javno priznanje dodijeliti jednoj osobi.

Počast se može opozvati ako se dobitnik ovog javnog priznanja pokaže nedostojnim takve počasti.

Odluku o opozivu počasti donosi Općinsko vijeće na prijedlog ovlaštenog predlagatelja.

 Javno priznanje „Počasni građanin općine Žepče“ se dodjeljuje u obliku diplome uz reljefni grb općine Žepče.

3. Zahvalnica općine Žepče

Članak 6.

„Zahvalnica općine Žepče“ je javno priznanje koje se dodjeljuje fizičkim i pravnim osobama za donacije i slične aktivnosti, kao i za uspješnu suradnju, te za doprinos razvoju i ugledu općine.

 „Javno priznanje Zahvalnica općine Žepče“ se dodjeljuje u obliku diplome.

4. Pohvalnica općine Žepče

Članak 7.

„Pohvalnica općine Žepče“ je javno priznanje koje se dodjeljuje fizičkim i pravnim osobama za izvanredne rezultate postignute na raznim znanstvenim, kulturnim, sportskim i drugim natjecanjima i manifestacijama koji promoviraju općinu Žepče i Zeničko-dobojsku županiju.

 „Javno priznanje Pohvalnica općine Žepče“ se dodjeljuje u obliku diplome.

III IZGLED JAVNIH PRIZNANJA OPĆINE

Članak 8.

 Izgled i oblik javnih priznanja koja dodjeljuje Općinsko vijeće će se utvrditi putem javnog poziva.

 Javni poziv za dodjelu javnih priznanja raspisuje Općinski načelnik.

 Odabir izgleda i oblika javnih priznanja po javnom pozivu vršit će Odbor za dodjelu javnih priznanja.

 Odbor za dodjelu javnih priznanja će na početku sjednice usvojiti pravilnik o radu koji će sadržavati kriterije za bodovanje i odabir javnih priznanja po javnom pozivu.

Izgled i oblik javnih priznanja koje dodjeljuje Općinski načelnik će se utvrdit posebnom odlukom Općinskog načelnika u suradnji sa općinskim službama.

IV POSTUPAK PREDLAGANJA I DODJELE JAVNIH PRIZNANJA

Članak 9.

Javna priznanja „Plaketa općine Žepče“ se dodjeljuje po osnovu javnog poziva.

Članak 10.

Javna priznanja: „Počasni građanin općine Žepče“ , „Zahvalnica općine Žepče“ i „Pohvalnica općine Žepče“, se dodjeljuju bez javnog poziva, na prijedlog ovlaštenih predlagača.

Članak 11.

Javni poziv za dodjelu javnih priznanja iz članka 9. raspisuje Općinski načelnik i objavljuje ga u sredstvima javnog informiranja i na oglasnoj ploči Općine, a ostaje otvoren petnaest dana od dana objavljivanja.

Članak 12.

Prijedloge za dodjelu javnog priznanja „Plaketa općine Žepče“ mogu podnijeti: građani, udruge građana, vijećnici Općinskog vijeća Žepče, radna tijela Vijeća, Načelnik općine, organi mjesnih zajednica, ustanove, strukovne organizacije, vjerske zajednice, gospodarska društva i drugi pravni subjekti.

Članak 13.

Prijedlozi za dodjelu javnog priznanja: „Plakata općine Žepče“ podnose se u pisanom obliku, a moraju sadržavati podatke o podnositelju prijedloga, podatke o predloženoj osobi, iscrpno obrazloženje postignuća i doprinosa radi kojih se daju prijedlozi za dodjelu javnih priznanja, te prosudbu postignutih rezultata.

Pisanom prijedlogu prilaže se odgovarajuća dokumentacija: objavljen rad, analiza, prikaz, recenzija, kritika i dr.

 Članak 14.

Prijedloge za dodjelu javnog priznanja „Počasni građanin općine Žepče“ mogu podnijeti: radna tijela Općinskog vijeća, Općinski načelnik, domaće pravne osobe i udruženja građana.

 Članak 15.

Prijedlog za „Počasnog građanina Općine Žepče“ uz obrazloženje sadrži podatke o fizičkoj osobi koja se predlaže, da li se radi o državljaninu Bosne i Hercegovine ili stranom državljaninu kao i podatke iz kojih je vidljivo kojim je radom i djelovanjem predloženi kandidat značajno pridonio napretku i promicanju ugleda općine Žepče.

Članak 16.

Pisani prijedlozi pristigli po javnom pozivu, kao i dostavljeni prijedlozi za javno priznanje „Počasni građanin općine Žepče“ dostavljaju se Odboru za dodjelu javnih priznanja /u daljem tekstu: Odbor/.

Odbor broji sedam članova, a imenuje ga Općinsko vijeće.

Na zahtjev Odbora predlagatelj je dužan dostaviti naknadno zatražene dopunske podatke i dokumentaciju.

Odbor nakon što obradi prijedloge iz stavka 1. ovog članka, konačni prijedlog s obrazloženjem dostavlja Općinskom vijeću radi donošenja konačne odluke o dodjeli javnih priznanja.

Prijedlog kandidata za dodjelu javnih priznanja koji se upućuje Općinskom vijeću, Odbor usvaja dvotrećinskom većinom ukupnog broja članova Odbora.

Odluku o dodjeli javnih priznanja iz prethodnog stavka Općinsko vijeće će donijeti na način da o svakom prijedlogu glasuje odvojeno.

Članak 17.

Odluku o dodjeli javnih priznanja Zahvalnica i Pohvalnica Općine Žepče donosi Općinski načelnik, u pravilu povodom Dana općine, a može i u drugim svečanim prigodama.

Općinski načelnik će prije svečane sjednice Općinskog vijeća upoznati Općinsko vijeće o donesenoj odluci o dodjeli javnih priznanja iz prethodnog stavka uz njeno obrazloženje.

Članak 18.

Javna priznanja uručuju se na svečanoj sjednici Općinskog vijeća koja se održava povodom Dana općine, 14.listopada.

Javna priznanja uručuje predsjedavajući Općinskog vijeća i Općinski načelnik.

Predsjedavajući Općinskog vijeća uručuje javna priznanja: „Plaketa općine Žepče“ i javno priznanje „Počasni građanin općine Žepče“.

Općinski načelnik uručuje javna priznanja, „Zahvalnice“ i „Pohvalnice“.

Članak 19.

Stručna služba Općinskog vijeća i Općinskog načelnika vodi evidenciju o javnim priznanjima Općine Žepče.

Članak 20.

Ukoliko javno priznanje nije uručeno nagrađenom za života, uručit će se članovima njegove obitelji.

V ZAKLJUČNE ODREDBE

Članak 21.

Ova Odluka stupa na snagu danom donošenja i objaviće se u Službenom glasniku općine Žepče.

Stupanjem na snagu ove Odluke prestaje se primjenjivati Odluka o javnim priznanjima općine Žepče broj: 01-02-141/20 od 15.09.2010.godine.

Broj: 01-04-98/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. stav. 1.alineja 4. Statuta općine („Službeni glasnik općine Žepče“ broj: 4/09) Općinsko vijeće Žepče na 36.sjednici održanoj 25.06.2020. godine, donosi

**O D L U K U**

**o pristupanju parcijalne izmjene**

**Regulacionog plana grada Žepče**

Članak 1.

Ovom Odlukom pristupa se izmjeni Regulacionog plana grada Žepče, usvojenog Odlukom SO-e broj: 01-023-85/77 od 10.03. 1977. godine objavljenom u („Službenom glasniku općine Žepče“ broj 1/77).

Članak 2.

Parcijalna izmjena Regulacionog plana grada Žepče, obuhvata zemljište u ulici Prva u Žepču, označeno sa kč. broj:188 upisano u P.L. 130 K.O Žepče-grad, površine P=194 m2, posjednik Zehrudin (Eniz) Kahriman iz Žepča, dijelom 1/1 i zemljište označeno sa k.č. broj 189 upisano u P.L. 7, K.O. Žepče-grad, površine P=333m2, posjednik Emina (Midhat) Huseinagić iz Žepča, dijelom 1/1 u svrhu:

1. Formiranje novih oblika i površina navedenih parcela tako što se urbanističko građevinska parcela označena sa k.č. 188 proširuje na dio urbanističko građevinske parcele označene sa k.č. 189.
2. Potvrda lokacije – postojećeg objekta koji je sagrađen na k.č. broj.188, samostojeća stambena kuća veličine 7,5x8,25m+1,53x3,0m, katnost Pr+Pk (prizemlje + potkrovlje) i izdavanje odobrenja za dogradnju i rekonstrukciju stambenog objekta – obiteljske kuće, tako da dimenzije nakon dogradnje iznose: 7,65x10,6m + 2,9x6,0m, katnost Pr+VPk (prizemlje + visoko potkrovlje)

.

Članak 3.

Poslovi izrade Plana parcelacije u svrhu kompletiranja parcele i mogućnosti predviđene dogradnje iz članka 2. ove Odluke, povjeravaju se Službi za prostorno uređenje i građenje (u daljnjem tekstu: nosilac izrade dokumenta)

Članak 4.

Planom parcelacije definirati: površinu i oblik novoformiranih parcela, položaj i građevinsku liniju dograđenog stambenog objekta – obiteljske kuće i ostali podaci prema sadržaju u skladu s Uredbom o jedinstvenoj metodologiji za izradu planskih dokumenata.

Članak 5.

Urađeno parcijalno rješenje – Plan parcelacije činit će sastavni dio Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine,objavljen u („Službenom glasniku općine Žepče“ broj 1/77).

Članak 6.

O provođenju ove Odluke i usklađivanje izrade urbanističko tehničke dokumentacije sa propisima nadležna je Služba za graditeljstvo i prostorno uređenje općine Žepče.

Članak 7.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-99/20 PREDSJEDAVAJUĆI

Žepče, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. i 50. Zakona o prostornom uređenju i građenju („Službene novine Zeničko-Dobojskog kantona“, broj: 1/14) i članka 23. stavak. 1.alineja 4. Statuta općine („Službeni glasnik općine Žepče“ broj: 4/09) Općinsko vijeće Žepče na 36. sjednici održanoj 25.06.2020.godine, donosi:

**O D L U K U**

**o usvajanju parcijalne izmjene**

**Regulacijskog plana grada Žepča**

Članak 1.

Ovom Odlukom odlučuje se o parcijalnoj izmjeni Regulacijskog plana grada Žepča koji je usvojen Odlukom S.O. objavljena u „Službenom glasniku općine Žepče“ broj:1/77.

Članak 2.

Parcijalna izmjena obuhvata zemljište u ul. Luke u Žepču, označeno sa:

- k.č. broj:425/5 zv.“Obarak u brijegu“ , kuća i zgrada P=79m2; dvorište P=500m2; oranica/njiva 3.klase P=335m2 i ostalo neplodno zemljište P=43m2, ukupne površine P=957m2, upisano u P.L. 1776 , posjednik Anto (Drago) Mrkonjić dijelom 1/1

- k.č. broj: 621/4 zv.“Biljuhva“ , livada 3. klase površine P=979m2, upisana u P.L. 1776 , posjednik Anto (Drago) Mrkonjić dijelom 1/1

-k.č. broj 428 zv. „Groblje“, groblje/mezarje površine P=10.680m2, upisana u P.L. 436, posjednik Islamske zajednice u BiH, Medžlis islamske zajednice Žepče, Vakuf džemata Žepče dijelom 1/1, u svrhu:

Formiranja novih oblika navedenih parcela, potvrda lokacije i legalizacija izgrađenog stambenog i poslovnog objekta na parceli u posjedu Ante Mrkonjić.

Članak 3.

Točan položaj, veličina i oblik novoformirane urbanističko građevinske parcele i ostalih parcela i položaj izgrađenih objekata, namjena poslovnog objekta sa detaljnim opisima: lokacije, i objekta, detaljnii prikaz građevinske i regulacione linije riješeni su detaljno u Planu parcelacije.

Članak 4.

Ova odluka, urađen PLAN PARCELACIJE - Parcijalna izmjena Regulacionog plana grada Žepča, urađena od strane Službe za graditeljstvo i prostorno uređenje općine Žepče, broj: 03-19-4-1840/2018 od 03.06.2020.godine, sastavni je dio Regulacionog plana grada Žepča (“Službeni glasnik općine Žepče”, broj 1/77)

Članak 5.

Troškovi kao i eventualni sporovi koji nastanu kod rješavanje imovinsko pravnih odnosa za realizaciju ovoga projekta u cijelosti padaju na teret podnositelja zahtjeva - pokretača ovoga postupka.

Članak 6.

Za provođenje ove Odluke zadužena je Služba za graditeljstvo i prostorno uređenje općine Žepče

Članak 7.

Ova Odluka stupa na snagu danom donošenja, a objavit će se u „Službenom glasniku općine Žepče

Broj: 01-19-100/20 PREDSJEDAVAJUĆI

Žepče, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. Statuta općine („Službeni glasnik općine Žepče“ broj: 4/09) Općinsko vijeće Žepče na 36.sjednici održanoj 25.06.2020.godine, donosi:

**O D L U K U**

**o usvajanju parcijalne izmjene**

**Urbanističkog plana Begov Han**

Članak 1.

Ovom Odlukom pristupa se izmjeni Urbanističkog plana Begov Han br.01-104/96 od 04.03.1996 godine, usvojen od strane Predsjedništva SO-e Žepče, objavljen u „Službenom glasniku općine Žepče“ br 8/13

 Članak 2.

Parcijalna izmjene Urbanističkog plana Begov Han obuhvata zemljište označeno sa kč. broj: 317/8 zv.“Podgrebnica“ , livada 2 klase, upisano u P.L. br.541. K.O Golubina, ukupne površine P=540 m2, posjednik Nazim (Mehmed) Bećirović dijelom 1/1, u svrhu:

Dogradnje postojećeg stambenog objekta dim. 8,0x8,0m, katnost P+1, sa sjeverozapadne strane u dim. 3,45x7,9m, sa sjeveroistočne strane u dim.9,3x3,4m i sa jugoistočne strane u dim. 3,85x8,0m. Dograđeni objekt zajedno sa postojećim objektom bi imao nepravilan tlocrtni oblik, sa svim istakama, nakon dogradnje u dimenzijama 15,3x11,4m. Bruto tlocrtna površina prizemlja P=155m2, katnost nakon dogradnje Pr+Pk (prizemlje + potkrovlje)

Članak 3.

Točan položaj postojeće urbanističko građevinske parcele, veličina i oblik dogradnje objekta, izmjere, regulaciona i građevnska linija prikazani su na grafičkom dijelu, u tekstualnom dijelu su detaljni opisi i definirani urbanističko tehnički uvjeti sve u sklopu Plana parcelacije.

Članak 4.

Ova odluka, urađen PLAN PARCELACIJE broj: 03-19-4-627/2020.godine od 03.06.2020.godine, urađena od strane Službe za graditeljstvo i prostorno uređenje općine Žepče, sastavni je dio Urbanističkog plana Begov Han br.01-104/96 od 04.03.1996 godine, usvojen od strane Predsjedništva SO-e Žepče, objavljen u „Službenom glasniku općine Žepče“ br 8/13

Članak 5.

Troškovi, kao i eventualni sporovi koji nastanu kod rješavanje imovinsko pravnih odnosa za realizaciju ovoga projekta u cijelosti padaju na teret podnositelja zahtjeva - pokretača ovoga postupka.

Članak 6.

Za provođenje ove Odluke zadužena je Služba za graditeljstvo i prostorno uređenje općine Žepče

Članak 7.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-101/20 PREDSJEDAVAJUĆI

Žepče, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. i 50. Zakona o prostornom uređenju i građenju („Službene novine Zeničko-Dobojskog kantona“, broj: 1/14) i članka 23. stavak. 1.alineja 4. Statuta općine („Službeni glasnik općine Žepče“ broj: 4/09) Općinsko vijeće Žepče na 36. sjednici održanoj 25.06.2020.godine, donosi:

**O D L U K U**

**o usvajanju parcijalne izmjene**

**Provedbenog Urbanističkog plana za poslovni centar XP u Žepču**

Članak 1.

Ovom Odlukom odlučuje se o parcijalnoj izmjeni Provedbenog urbanističkog plana za poslovni centar XP u Žepču usvojen Odlukom općinskog vijeća Žepče broj:01-023-218/97 od 29.08.1997 godine. i izmijenjen usvojenom Odlukom od strane O.V. Žepče br.01-23-43/14, objavljena u „Sl. Glasniku općine Žepče“ br.2/14.

Članak 2.

Parcijalna izmjena Provedbenog urbanističkog plana obuhvata zemljište na lokalitetu Poslovnog centra XP u Žepče, označeno sa kč. 718/3 upisane upisana u P.L. 1871 K.O. Žepče-van, posjednik 1/1 Dragan Šumić, u svrhu:

Dogradnje postojećeg poslovnog, katnog objekta kompletnom širinom sa jugozapadne strane (zadnja strana), dogradnja trapezastog oblika, dužine 23,3m i širine 3,0-4,7m, bruto površine na tlu P=100m2, katnost Pr+1 (prizemlje + kat).Ulaz u dograđeni dio sa jugoistočne strane. Krov na dograđenom dijelu je jednostrešni sa padom krovne plohe na jugozapadnu stranu. Objekt u cjelosti zadržava postojeću namjenu-trgovinska djelatnost, dograđeni dio je skladište za mirnu trgovinsku djelatnost.

Članak 3.

Točan položaj postojeće urbanističko građevinske parcele, veličina i oblik dogradnje objekta, izmjere, regulaciona i građevnska linija prikazani su na grafičkom dijelu, u tekstualnom dijelu su detaljni opisi i definirani urbanističko tehnički uvjeti, u Planu parcelacije.

Članak 4.

Ova odluka, urađen PLAN PARCELACIJE broj: 03-19-4-510/2020.godine od 03.06.2020.godine, urađena od strane Službe za graditeljstvo i prostorno uređenje općine Žepče, sastavni je dio Provedbenog Urbanističkog plana za poslovni centar XP u Žepču usvojen Odlukom općinskog vijeća Žepče br: 01-023-218/97 od 29.08.1997godine i Izmjena usvojena Odlukom od strane O.V. Žepče br.01-23-43/14, objavljena u „Sl. Glasniku općine Žepče“ br.2/14.

.

Članak 5.

Troškovi, kao i eventualni sporovi koji nastanu kod rješavanje imovinsko pravnih odnosa za realizaciju ovoga projekta u cijelosti padaju na teret podnositelja zahtjeva - pokretača ovoga postupka.

Članak 6.

Za provođenje ove Odluke zadužena je Služba za graditeljstvo i prostorno uređenje općine Žepče

Članak 7.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-102/20 PREDSJEDAVAJUĆI

Žepče, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Usvaja se Dokument okvirnog Proračuna općine Žepče za period 2021-2023.
2. Ovaj Zaključak stupa na snagu danom donošenja i objavit će se u Službenom glasniku općine Žepče.

Broj: 01-11-103/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Prima se k znanju Informacija o realizaciji zaključaka sa prethodnih sjednica Općinskog vijeća.
2. Zaključak stupa na snagu danom donošenja i objavit će se u Službenom glasniku općine Žepče.

Broj: 01-04-104/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine je donijelo

Z A K LJ U Č A K

1. Prima se k znanju Informacija o zimskom održavanju lokalnih cesta na području općine Žepče za sezonu 2019/2020.
2. Zaključak stupa na snagu danom donošenja i objavit će se u Službenom glasniku općine Žepče

Broj: 01-04-105/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Prima se k znanju Izvješće o naplati komunalne naknade zajedničke potrošnje za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku općine Žepče.

Broj: 01-11-106/20 PREDSJEDAVJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Općinsko vijeće prima k znanju Informaciju o stanju neeksplodiranih ubojitih sredstava (NUS-a), minsko eksplozivnih sredstava (MES-a) i deminiranju na području općine Žepče za 2019.godinu.
2. Zaključak stupa na snagu danom donošenja i objavit će se u Službenom glasniku općine Žepče.

Broj: 01-40-107/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Usvaja se Informacija o radu mjesnih zajednica na području općine Žepče za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku općine Žepče.

Broj: 01-04-108/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 36. sjednici održanoj 25.06.2020.godine donijelo

Z A K LJ U Č A K

1. Usvaja se Izvod iz Zapisnika sa 35. sjednice Općinskog vijeća održane 28.05.2020.godine.
2. Ovaj Zaključak stupa na snagu danom donošenja i objaviti će se u Službenom glasniku općine Žepče.

Broj: 01-04-109/20 PREDSJEDAVAJUĆI

Datum, 26.06.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 1. Zakona o prenošenju mjerodavnosti Zeničko-dobojskog kantona za djelatnost osnovnog i srednjeg obrazovanja na općinu Žepče (''Službene novine Zeničko-dobojskog kantona'', broj:12/09), i čl. 39.Statuta Općine Žepče (''Službeni glasnik općine Žepče'', br.4/09), Općinski načelnik d o n o s i:

P R A V I L N I K

o zapošljavanju u javnim ustanovama, osnovnim i srednjim školama

čiji je osnivač općina Žepče

Članak 1.

(Predmet Pravilnika)

Ovim Pravilnikom utvrđuju se uvjeti, kriteriji i postupak zapošljavanja nastavnika, stručnih suradnika i suradnika, u javnim ustanovama, osnovnim i srednjim školama na području Općine Žepče (u daljnjem tekstu: škole) .

Ovaj Pravilnik podrazumijeva jednak i ravnopravan odnos oba spola.

Članak 2.

(Iskazivanje potreba za popunom upražnjenih radnih mjesta)

Prije početka nove školske godine (od 20.07. do 05.08.)ili tijekom školske godine ravnatelj škole, u suradnji sa prvim pomoćnikom ravnatelja škole (kada se radi o drugom nastavnom planu i programu u odnosu na nastavni plan i program kome pripada ravnatelj škole) iskazuje potrebu školskom odboru za popunu upražnjenih radnih mjesta u skladu sa pedagoškim standardima i normativima iz oblasti odgoja i obrazovanja.

Nastavnici, stručni suradnici i suradnici biraju se temeljem javnog natječaja.

Suglasnost za popunu upražnjenih radnih mjesta daje školski odbor i nadležna općinska služba za obrazovanje, nakon koje ravnatelj u suradnji sa prvim pomoćnikom ravnatelja raspisuju javni natječaj.

Školski odbor istovremeno, prilikom davanja suglasnosti za raspisivanje natječaja, imenuje povjerenstvo za provođenje natječaja (u daljnjem tekstu:povjerenstvo)

Povjerenstvo čine predsjednik i dva člana.

Predsjednik Povjerenstva je po položaju ravnatelj, odnosno prvi pomoćnik ravnatelja, ako se radi o natječaju koji se raspisuje u okviru drugog nastavnog plana i programa u odnosu na nastavni plan i program kome pripada ravnatelj škole.

Članove Povjerenstva čine uposlenici škole.

U sastav Povjerenstva ne može se imenovati član školskog odbora.

Administrativne i stručne poslove za Povjerenstvo obavljaju tajnici škole.

Članak 3.

(Objavljivanje javnog natječaja)

Javni natječaj se objavljuje u dnevnom ili tjednom tisku i na web stranici škole.

Natječaj za prijem u radni odnos radnika u školama sadrži:

a)naziv predmeta/radnog mjesta i broj izvršitelja

b)opće i posebne uvjete koje kandidat treba ispunjavati

c)vrijeme na koje se zaključuje ugovor o radu

d)dužina radnog vremena (puno odnosno nepuno radno vrijeme s navedenim brojem sati)

e)rok za podnošenje prijava

f)dokumentaciju o ispunjavanju uvjeta

g)i druge podatke prema ovog Pravilniku i propisima mjerodavnih organa vlasti za odgoj i obrazovanje.

Članak 4.

(Opći uvjeti prijave na natječaj)

Opći uvjeti koje kandidat treba da ispunjava prilikom prijavljivanja na javni natječaj su:

1. da je državljanin BiH, a to dokazuje uvjerenjem o državljanstvu,
2. da je punoljetan, a to dokazuje izvodom iz matične knjige rođenih,
3. da je radno sposoban, a to se dokazuje ljekarskim uvjerenjem koje ne može biti stariji od šest mjeseci i koje prilaže samo izabrani kandidat nakon završenog izbora po natječaju, a prije zasnivanja radnog odnosa i
4. da nije osuđivan pravomoćnom presudom za krivična djela učinjena protiv dostojanstva osobe, morala, službene dužnosti, trgovine ljudima, zlostavljanja djeteta, spolnog i drugog nasilja nad djetetom ili maloljetnim osobama.

Uvjerenje iz prethodnog stavka izabrani kandidat će pribaviti prije zasnivanja radnog odnosa.

Članak 5.

(Prijava na natječaj i potrebna dokumentacija)

Uz prijavu potpisanu od strane kandidata i dokumentaciju iz prethodnog članka potrebno je dostaviti i dokumentaciju na temelju koje se dokazuje ispunjenost posebnih uvjeta i dokumentaciju na temelju koje se vrši izbor kandidata prema kriterijima propisanim u ovome pravilniku.

 Dokumentaciju iz stavka 1 ovog članka čine:

1. ovjerena fotokopija diplome u kojoj je navedeno stručno zvanje u određenoj oblasti,
2. dokaz o ispunjavanju drugih traženih uvjeta u javnom natječaju,
3. dokaz o radnom iskustvu (ako kandidat ima radno iskustvo),
4. dokaz o vremenu provedenom na evidenciji nezaposlenih (ako je bio nezaposlen, u obzir se uzima zadnje neprekidno vrijeme na evidenciji),
5. dokaz o socijalnom statusu (kućna lista i primanja članova kućanstva).

Ako kandidat ne dostavi neki od dokaza (naveden pod:c),d) i e) za toga kandidata seneće

 vršiti daljnje utvrđivanje prednosti pri zapošljavanju.

U javnom natječaju potrebno je naznačiti vrijeme, mjesto i način provjere znanja i drugih

 sposobnosti prijavljenih kandidata (testiranje, intervju).

 U natječaju je potrebno navesti da se kandidati neće posebno pozivati na razgovor ili provjeru znanja, a ako se ne pojave na testiranje ili intervju, smatrat će se da su odustali od prijave na natječaj.

 Kandidati su dužni dostaviti ovjerene kopije svih dokumenata i te kopije neće biti vraćane kandidatima.

Članak 6.

(Usvajanje Pravilnika o radu povjerenstva i razmatranje prijava)

Na početku rada Povjerenstvo usvaja Pravilnik o radu.

Povjerenstvo prvo razmatra dostavljene prijave i pregleda dokumentaciju.

 Povjerenstvo je dužno da provjeri blagovremenost i potpunost prijave i konstatira da li kandidat formalnopravno zadovoljava uvjete tražene javnim natječajem.

 Neblagovremene i nepotpune prijave kandidata na javni natječaj povjerenstvo ne razmatra, već ih evidentira, uz konstataciju da prijave na javni natječaj nisu dostavljene blagovremeno ili da nisu potpune, a nakon toga donosi zaključak kojim se prijave odbacuju.

Članak 7.

(Ocjenjivanje kandidata i rang lista)

Ocjenjivanje kandidata vrši se kroz testiranje kandidata i provođenje usmenog razgovora sa kandidatom (intervju).

Članak 8.

Pitanja iz testa za radno mjesto nastavnika, stručnog suradnika i suradnika se odnose na poznavanje struke i poslova propisanih nastavnim planom i programom, odnosno aktom o sistematizaciji za radno mjesto za koje je kandidat konkurirao.

Test znanja će sadržavati deset pitanja od kojih se svaki boduje sa jednim bodom.

Uvjet za prelazak kandidata na usmeni razgovor je postizanje najmanje šest točnih odgovora na testiranju.

Povjerenstvo treba za ovaj dio ispita pripremiti točne odgovore.

Kandidati imaju pravo uvida u rezultate ostvarene testiranjem.

Članak 9.

Vrednovanje kandidata na usmenom razgovoru vršit će se na temelju pet oblasti ( profesionalni razvoj, komunikacija, planiranje i organiziranje, inicijativa rješavanje problema i timski rad).

Povjerenstvo će pitanja za razgovore formirati u skladu sa kriterijima iz natječaja prije održavanja razgovora.

Svaki član povjerenstva može postaviti kandidatu po jedno pitanje

Nakon završetka razgovora svaki član povjerenstva ocjenjuje kandidata.

Povjerenstvo će bodovati odgovore kandidata ocjenom od 1-5.

Kandidate na razgovoru ocjenjuje svaki član povjerenstva dodjeljujući mu određeni broj bodova iz prethodnog stavka za svaki odgovor.

Zbroj dodijeljenih bodova podijeljen s brojem pitanja predstavlja prosječnu ocjenu danu od svakog člana povjerenstva.

Broj bodova koje je kandidat osvojio na usmenom razgovoru čini zbroj prosječnih ocjena danih od strane svakog člana povjerenstva podijeljen s brojem članova povjerenstva.

Članak 10.

(Utvrđivanje konačne bodovne liste)

Nakon zaključivanja natječaja Povjerenstvo je dužno da sačini i predloži školskom odboru rang-listu kandidata koji ispunjavaju uvjete natječaja.

Bodovi za svakog kandidata se dodjeljuju na način da se zbraja broj bodova koje je svaki pojedini kandidat osvojio na testu znanja uz najmanje 6 točnih odgovora na testiranju i bodovi koje je ostvario na usmenom razgovoru u smislu članka 9. ovog Pravilnika.

Smatra se da je kandidat koji je prvi na rang list najuspješnije prošao konkurenciju. Povjerenstvo će putem pismene preporuke školskom odboru predložiti rang listu s kandidatima.

Članak 11.

(Zapisnik povjerenstva)

O svome radu povjerenstvo vodi zapisnik, a potpisuju ga svi članovi povjerenstva.

Zapisnik iz stavka jedan sadrži:

a)podatke o kandidatu,

b)broj bodova koje je kandidat ostvario na testiranju ili intervjuu i

c)rang lista kandidata koji ispunjavaju uvjete natječaja.

Članak 12.

(Donošenje odluke o izboru i ulaganje prigovora)

Nakon zaključivanja natječaja povjerenstvo je dužno da sačini i predloži školskom odboru rang-listu kandidata koji ispunjavaju uvjete natječaja.

Školski odbor je na temelju dostavljene rang liste dužan da primi u radni odnos kandidate prema redoslijedu sa rang liste, a ukoliko prvorangiran kandidat za pojedino radno mjesto odustane, (uz predočenje izjave u pisanom obliku, u roku od najduže tri dana od dana prijema konačne Odluke o izboru), bira se sljedeći rangirani kandidat, sve do konačne popune upražnjenog radnog mjesta.

Škola je dužna da obavijesti pismenim putem sve prijavljene kandidate na raspisani natječaj o izvršenom izboru.

Kandidati koji su nezadovoljni odlukom školskog odbora mogu izjaviti prigovor u roku od osam dana od dana prijema obavještenja.

Odluka Školskog odbora je konačna i protiv iste nije dozvoljena žalba, ali se može pokrenuti spor pred nadležnim sudom.

Članak 13.

Ako dva ili više kandidata imaju jednak broj bodova, prednost imaju kandidati prema slijedećem redu:

a)kandidati sa dužim radnim iskustvom u obrazovanju na području općine Žepče,

b)kandidat sa dužim vremenom provedenim na evidenciji nezaposlenosti i

c)kandidat lošijeg socijalnog statusa.

Članak 14.

Odluka o izboru treba da sadrži, između ostalog, status izabranog kandidata u pogledu radnog odnosa i obvezu polaganja stručnog ispita sa rokom do kada je dužan da položi, ukoliko je pravilnikom utvrđena obveza polaganja.

Članak 15.

(Zaključenje ugovora o radu sa zaposlenikom)

Škola sa primljenim kandidatom zaključuje ugovor o radu sukladno zakonu o radnim odnosima i kolektivnom ugovoru.

Članak 16.

(Prijem radnika bez raspisivanja natječaja)

Radnik može biti angažiran na određeno vrijeme i bez raspisivanja javnog natječaja sukladno pozitivnim zakonskim propisima i kolektivnim ugovorom iz oblasti obrazovanja.

Članak 17.

(Obveza usklađivanja općih akata)

Školski odbori javnih ustanova iz oblasti osnovnog i srednjeg obrazovanja obvezni su uskladiti svoje opće akte u školama sa ovim pravilnikom u roku od 30 (trideset) dana, od dana njihovog donošenja.

Članak 18.

(Stupanje na snagu i način objave)

Pravilnik stupa na snagu danom donošenja i objavit će se u ''Službenom glasniku općine Žepče'', te će biti dostavljen na daljnje postupanje svim osnovnim i srednjim školama sa područja općine Žepče, čiji je osnivač Općina.

Broj: 01/1-02-1032/19 OPĆINSKI NAČELNIK

Datum, 08.11.2019.godine Mato Zovko, dipl.prav.

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

**S A D R Ž A J**

* Odluka o javnim priznanjima Općine Žepče
* Odluka o pristupanju parcijalne izmjene Regulacionog plana grada Žepče po zahtjevu Zehrudin Kahriman i dr.
* Odluka o usvajanju parcijalne izmjene Regulacionog plana grada Žepče po zahtjevu Anto Mrkonjić i dr.
* Odluka o usvajanju parcijalne izmjene Urbanističkog plana Begov Han po zahtjevu Nazima Bećirević
* Odluka o usvajanju parcijalne izmjene Provedbenog Urbanističkog plana za poslovni centar XP u Žepču po zahtjevu Dragana Šumić
* Zaključak-broj:01-11-103/20
* Zaključak-broj:01-04-104/20
* Zaključak-broj:01-04-105/20
* Zaključak-broj:01-11-106/20
* Zaključak-broj:01-40-107/20
* Zaključak-broj:01-04-108/20
* Zaključak-broj: 01-04-109/20

AKTI OPĆINSKOG NAČELNIKA

- Pravilnik o zapošljavanju u javnim ustanovama, osnovnim i srednjim školama čiji je osnivač općina Žepče broj:

01/1-02-1032/19 od 08.11.2019.godine